Ślonski wyliczanki
Zdo sie, że ni ma takigo, kiery by za czasów młodości niy groł w gra, kiero zaczynała by sie jakomś wyliczankom. Wiela to było uciechy, kiej sie wyliczało „Wpadła bomba do pywnicy…” abo „Ene due, rike…” I skisz tego, że cołki czas sie ło tych latach myśli i chciało by sie do nich nozod przeniyść.
Spytali my sie kamratów ło jejich wyliczanki po ślonsku, ale napisano dzisio. I co jim z tego wyszło? Łoboczcie sami.
Nojbarzij spasowała nom wyliczanka łod Marty:
„Antek kupioł se maszkyty,
i drap lecioł na zolyty,
dziołsze ich po trochu dowoł
i jom rod, tak se futrowoł.
Roz, dwa trzi i zaczynosz Ty!”
Marta
Były tyż inksze, kiere momy radzi:
„Roz, dwa, trzi i larmo
Ni ma życiu nic za darmo
chcesz mieć nogi jak oplerki
Grej we fusbal a ni w bierki”
Kasia
„Iki, piki
dwa szpyndliki
na zegrodzie gryfne dziki
za werksztelom dwa chlywiki
w króliczoku trzi starziki
…a na kogo padnie
to na tego bync”
Karola
„Wopno, cymynt, gips i woda;
gorol powiy: „ja ci podam!”.
Jo som biera kibel, kara,
bydzie chaupa, dowom wiara!”
Dominika
Wszyjstkim dziynkujymy za wyliczanki i zapraszomy zaś!
Pyrsk!
bos_Latn szl_Latn szl_Latn szl_Latn lua_Latn szl_Latn szl_Latn szl_Latn szl_Latn bos_Latn szl_Latn szl_Latn pol_Latn szl_Latn szl_Latn ewe_Latn jav_Latn szl_Latn szl_Latn szl_Latn szl_Latn bam_Latn szl_Latn szl_Latn szl_Latn wol_Latn luo_Latn szl_Latn crh_Latn szl_Latn dan_Latn